Актыўна працуе ў галіне тэатральнай крытыкі. Заканчвае навуковую кнігу пра сучасную беларускую драматургію і тэатр. Кіруе літаратурна-драматычнай часткай Горкаўскага тэатра. Выкладае на тэатральным факультэце Акадэміі мастацтваў. А яшчэ - з'яўляецца тэлевядучай канала "Беларусь 3". Сама наша гераіня, кандыдат мастацтвазнаўства Крысціна Смольская ў такім спалучэнні роляў не бачыць аніякіх парадоксаў. Галоўнае - з любоўю і цікавасцю ставіцца да кожнага з заняткаў. Пра сакрэты адкрытай гутаркі з зусім незнаёмымі людзьмі, інтарэсы "за кадрам" і закулісныя гісторыі праграмы "Дыя пра прыгожае" мы сёння і гутарым з Крысцінай.